
Mellékletek:  

1.) Meghívó 

2.) Jelenléti ívek 

3.) Tájékoztató az egészségügyi alapellátás helyzetéről

4.) Beszámoló a lejárt határidejű határozatok végrehajtásáról 

5.) Üllés Nagyközségi Önkormányzat és intézményei 2025. évi közbeszerzési terve 

6.) Döntés a településrendezési szerződés elfogadásáról és a Településrendezési Terv 
     módosításának elindításáról


7.) PÜB nyílt ülés jegyzőkönyve 


Üllés Nagyközségi Önkormányzat Képviselő-testületének
2026. március 24-i soros, nyílt ülésén meghozott


H A T Á R O Z A T O K 


38/2026.(III.24.) önkormányzati határozat						5.o.		
Tárgy: A Képviselőtestület 2026. március 24-i munkaterv szerinti, nyílt ülésének napirendi pontjai

39/2026.(III.24.) önkormányzati határozat						7.o.		
Tárgy: Tájékoztató az egészségügyi alapellátás helyzetéről – a Fogorvosi körzet tájékoztatója

40/2026.(III.24.) önkormányzati határozat						8.o.		
Tárgy: Tájékoztató az egészségügyi alapellátás helyzetéről – központi orvosi ügyelet tájékoztatója

41/2026.(III.24.) önkormányzati határozat						9.o.		
Tárgy: Tájékoztató az egészségügyi alapellátás helyzetéről – a Védőnői Szolgálat tájékoztatója

42/2026.(III.24.) önkormányzati határozat						10.o.		
Tárgy: Tájékoztató az egészségügyi alapellátás helyzetéről - az I. számú háziorvosi körzet tájékoztatója

43/2026.(III.24.) önkormányzati határozat						11.o.		
Tárgy: Tájékoztató az egészségügyi alapellátás helyzetéről - a II. számú háziorvosi körzet tájékoztatója

44/2026.(III.24.) önkormányzati határozat						12.o.		
Tárgy: Tájékoztató lejárt határidejű képviselőtestületi határozatok végrehajtásáról

45/2026.(III.24.) önkormányzati határozat 					12.o.
Tárgy: Üllés Nagyközségi Önkormányzat 2026. évi közbeszerzési terve

46/2026.(III.24.) önkormányzati határozat						13.o.
Tárgy: Déryné Művelődési Ház és Könyvtár 2026. évi közbeszerzési tervének jóváhagyása 

47/2026.(III.24.) önkormányzati határozat						14.o.
Tárgy: Üllési Polgármesteri Hivatal 2026. évi közbeszerzési tervének jóváhagyása 

48/2026.(III.24.) önkormányzati határozat						14.o.
Tárgy: Csigabiga Óvoda és Bölcsőde 2026. évi közbeszerzési tervének jóváhagyása 

49/2026.(III.24.) önkormányzati határozat						15.o.
Tárgy: Üllési Önkormányzati Konyha 2026. évi közbeszerzési tervének jóváhagyása 

50/2026.(III.24.) önkormányzati határozat						16.o.
Tárgy: Döntés a településrendezési szerződés elfogadásáról és a Településrendezési Terv 
             módosításának elindításáról


Jegyzőkönyv


Készült: az Üllés Nagyközségi Önkormányzat Képviselőtestületének 2026. március 24-i soros, nyílt ülésén. 

Helye: Polgármesteri Hivatal, Tárgyaló

Jelen lévők képviselők: Nagy Attila Gyula polgármester, Juhász Attila alpolgármester, Bezdány Zoltánné, Dudás János, Gyöngyösiné Simon Mariann és Meszesné Volkovics Szilvia képviselők 

Távolmaradt képviselő: Dr. Faragó-Mészáros Judit

Tanácskozási joggal meghívottak közül jelen van: 
Dr. Borbás Zsuzsanna jegyző, Hódiné Vass Magdolna iskola tagintézmény-vezető, Kocsis Beáta Üllési Önkormányzati Konyha vezetője, Meszesné Volkovics Szilvia Déryné Művelődési Ház és Könyvtár igazgatója, Dr. Vezendi Tamás fogorvos, az Országos Mentőszolgálat DAR Mentőszervezet részéről: Balogh Edit regionális ügyeleti vezető mentőtiszt bajtársnő és Flach István vármegyei ügyeletvezető bajtárs

Jegyzőkönyvvezető: Balogh Márta igazgatási ügyintéző

Nagy Attila Gyula polgármester: köszönti a nyílt ülés résztvevőit, az intézményvezetőket, illetve „Tájékoztató az egészségügyi alapellátás helyzetéről” szóló napirenddel érintett jelenlévő személyeket. 
A Jelenléti ív alapján megállapítja, hogy a Képviselőtestület 7 tagjából 6 fő jelen van, így az ülést határozatképesnek nyilvánítja és azt megnyitja. 

Javasolja a napirendek meghívó szerinti megtárgyalását, azzal a módosítással, hogy a 1.) napirendként a „Tájékoztató az egészségügyi alapellátás helyzetéről” című napirendet tárgyalják, ezt követően pedig sorban a többi napirendet, melyet szavazásra bocsát. 

A Képviselőtestület 6 igen szavazattal a javaslattal egyetért, és az alábbi határozatot hozza:

38/2026.(III.24.) önkormányzati határozat						
Tárgy: A Képviselőtestület 2026. március 24-i soros, nyílt ülésének napirendi pontjai

H A T Á R O Z A T

[bookmark: _Hlk193349194]Üllés Nagyközségi Önkormányzat Képviselőtestülete a Képviselőtestület 2026. március 24-i soros, nyílt ülésének napirendjét az alábbiak szerint határozza meg: 
1.) Tájékoztató az egészségügyi alapellátás helyzetéről
           Előadó: Nagy Attila Gyula polgármester 

2.) Beszámoló a lejárt határidejű határozatok végrehajtásáról 
     Előadó: Nagy Attila Gyula polgármester

3.) Üllés Nagyközségi Önkormányzat 2026. évi közbeszerzési terve 
          Előadó: Nagy Attila Gyula polgármester

Aktuális kérdések
4.) Döntés a településrendezési szerződés elfogadásáról és a Településrendezési Terv 
     módosításának elindításáról
           Előadó: Nagy Attila Gyula polgármester

Erről jegyzőkönyvi kivonaton értesül:
1) Nagy Attila Gyula polgármester
2) Irattár

1.) Napirend
Tájékoztató az egészségügyi alapellátás helyzetéről
Előadó: Nagy Attila Gyula polgármester
(az előterjesztés a jegyzőkönyv 3. számú melléklete)

Nagy Attila Gyula polgármester: a napirendi előterjesztést a képviselők megkapták.
A jelenlévők tájékoztatóival kezdjenek, elsőként fogorvosi körzettel. Kívánja-e kiegészíteni az írásbeli anyagot? Van-e változás? 

Dr. Vezendi Tamás fogorvos: a finanszírozás, támogatás változatlan. Ami pozitív előrelépés az az, hogy pályázott a Demján Sándor programra, mellyel egy panorámaröntgent nyert. A betegeknek nem kell a diagnosztikai eszköz igénybe vételéért Szegedre utazniuk. A prevencióra nagy hangsúlyt fektetnek, a dolgozói mennek bölcsődébe, óvodába, iskolába terjeszteni a fontos ismereteket. Amióta beléptek a praxisközösségbe próbálnak mindenkit félévente visszarendelni kontrollra. 

Nagy Attila Gyula polgármester: panaszt nem hallott a fogorvosra, szerinte rendben működik. Örül, hogy Üllésen ilyen egészségügyi ellátás van. A parknál a parkolás is rendben van már, a buszok másutt várakoznak. 

Dr. Borbás Zsuzsanna jegyző: a helyettesítésre is kitér a tájékoztató. Az 5 orvos milyen gyakorisággal helyettesít?  

Dr. Vezendi Tamás fogorvos: Dr. Masír Andrea helyettesít helyben rendszeresen. Dr. Lipták Anna gyesen van, Dr. Nagy Katalin Zsanán, Pusztamérgesen, Öttömösön, Dr. Hartai Gábor Ruzsán, Dr. Németh Zsuzsanna Bordányban dolgozik – utóbbiak csak alkalomszerűen helyettesítenek. Ha nincsenek, helyettes biztosan van. 

Nagy Attila Gyula polgármester: az éjszakai, hétvégi ügyelet megoldott? Valakihez lehet fordulni?

Dr. Vezendi Tamás fogorvos: igen, este 18 órától és hétvégén a tb finanszírozott klinika ügyel, illetve vannak magánellátók, akik ellenszolgáltatásért cserébe folyamatosan ügyelnek. 

Dr. Borbás Zsuzsanna jegyző: 2022-ben praxisközösséget alapítottak a környékbeli fogorvosok. Mit jelent ez a gyakorlatban, milyen pozitívumai vannak a betegeket illetően? 

Dr. Vezendi Tamás fogorvos: a gyakorlatban ez a prevencióban jelent pozitívumot, pl. a félévenkénti visszahívások indikátorpontokat jelentenek, ami hatással lehet a finanszírozásra. Az ellátásban nagy változást nem jelent, viszont sok adminisztrációval jár.  

Nagy Attila Gyula polgármester: 2017-ben, amikor átadták a felújított egészségházat, akkor központilag már arra készültek, hogy a praxisközösségeknek külön pályázatokat írnak ki. 

Dr. Vezendi Tamás fogorvos: a közelmúltban kaptak egy listát a praxisközösség tagjai, amin esetlegesen hiányzó alap eszközöket, műszereket tudtak kiválasztani. Várható rövidesen meg fogják majd ezeket kapni. A praxisközösséget akkor tartaná jónak, ha különböző szaktudásbeli orvosok lennének benne és a beteget oda tudnák küldeni, ahol épp őt a legjobban el tudnák látni. Jelenleg azonban nem mehet át másik településre a beteg tb finanszírozásban. 

Dr. Borbás Zsuzsanna jegyző: a fogszabályozásban még mindig olyan hosszú a várakozási idő? 

Dr. Vezendi Tamás fogorvos: szerinte nem változott a helyzet, kb. 3-4 év. 

Nagy Attila Gyula polgármester: kérdés, észrevétel van-e a határozati javaslat- III-ban foglaltakkal? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza: 

39/2026(III.24.) önkormányzati határozat						
Tárgy: Tájékoztató az egészségügyi alapellátás helyzetéről – a Fogorvosi körzet tájékoztatója

H A T Á R O Z A T

Üllés Nagyközségi Önkormányzat Képviselőtestülete áttekintette a Fogorvosi körzet 2025. évről szóló írásbeli tájékoztatóját és azt a melléklet szerint elfogadja.  

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesítést kap:
1) Dr. Vezendi Tamás fogszakorvos
2) Irattár

Dr. Vezendi Tamás 15.13 órakor fogorvos távozik az ülésteremből

Nagy Attila Gyula polgármester: a központi orvosi ügyeletet Balogh Edit regionális ügyeleti vezető mentőtiszt és Flach István vármegyei ügyeletvezető képviseli. Van-e a tájékoztatóval kapcsolatosan kiegészíteni valójuk? 

Balogh Edit regionális ügyeleti vezető mentőtiszt: nincs. 

Nagy Attila Gyula polgármester: volt-e valamilyen probléma az elmúlt időszakban. Üllést szépen „elviszi” a mentőszolgálat. Ha valakinek baja van, Mórahalomra, vagy Szegedre tud menni.  

Balogh Edit regionális ügyeleti vezető mentőtiszt: ha nem tud elmenni, akkor telefonál és kimennek hozzá. Ha még nagyobb a baj, akkor mentőt küldenek. Az ügyelet átszervezése jól sikerült, a betegbiztonságot növeli.

Nagy Attila Gyula polgármester: az átszervezés előtt két – ruzsai és mórahalmi – központtal működött az ügyelet. Finanszírozásban nagy volt a probléma, közel 10 millió Ft-tal kellett megtoldani a működtetést. A szakorvosok és asszisztensek se voltak megfizetve, úgy, ahogy kellett volna. 

Dudás János PÜB elnöke: ismert a gondosóra program. Az informatikai rendszer, a diszpécserszolgálat annyira jó, a jeladó annyira pontos, hogy megtalálják a segítségre szoruló beteget, akkor is, ha az már kommunikációra képtelen. 

Balogh Edit regionális ügyeleti vezető mentőtiszt: igen, a gondosóra életet tud menteni. 

Dudás János PÜB elnöke: ő, mint állampolgár hiányolja az önálló egészségügyi minisztériumot. Ők szakmailag nem hiányolják? 

Balogh Edit regionális ügyeleti vezető mentőtiszt: nem szeretne állást foglalni a kérdéssel kapcsolatosan. 

Nagy Attila Gyula polgármester: kérdés, észrevétel van-e a határozati javaslat- V-ben foglaltakkal? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza: 

40/2026.(III.24.) önkormányzati határozat						
Tárgy: Tájékoztató az egészségügyi alapellátás helyzetéről – központi orvosi ügyelet tájékoztatója

H A T Á R O Z A T

Üllés Nagyközségi Önkormányzat Képviselőtestülete áttekintette az Országos Mentőszolgálat keretében működő központi orvosi ügyelet 2025. évről szóló írásbeli tájékoztatóját, és azt a melléklet szerint elfogadja.  

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesítést kap: 
1.) Országos Mentőszolgálat DAR Mentőszervezet, Szeged, Kossuth Lajos sgt. 29. 6722
2.) Irattár

Balogh Edit regionális ügyeleti vezető mentőtiszt és Flach István vármegyei ügyeletvezető 15.20 órakor távozik az ülésteremből

Nagy Attila Gyula polgármester: a következőkben a védőnői szolgálat tájékoztatóját nézzék át. 

Bezdány Zoltánné képviselő: ő jónak tartaná, hogy a kötelező és a nem kötelező, de ajánlott védőoltásokról cikk jelenne meg, mert sok szülő nagyon tájékozatlan, mire jó az az oltás, mennyi ideig hat, mik a szövődmények stb. 

Nagy Attila Gyula polgármester: a kötelező oltásokról van egy országos rendelet, ő a védőoltásokat jónak tartja. Attól tart, hogy a cikknek nem biztos, hogy jó kicsengése lenne, főleg a konteósok körében. 

Hódiné Vass Magdolna iskola tagintézmény-vezető: az iskolai védőoltásokról a szülők kapnak ismertetőt, amit a szülőnek alá is kell írni. 

Dr. Borbás Zsuzsanna jegyző: a védőoltásokkal kapcsolatosan a háziorvos a kompetens, a védőnőknek nincs ilyen feladatköre, ők maximum közreműködnek az oltások lebonyolításában. Dr. Csonka Erikáékat kellene megkérdezni, mi a véleményük a cikk megjelentetéséről. 

Nagy Attila Gyula polgármester: jó lett volna, ha a vezető védőnő jelen van. 
Kérdés, észrevétel van-e a határozati javaslat- IV-ben foglaltakkal? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza: 

41/2026.(III.24.) önkormányzati határozat						
Tárgy: Tájékoztató az egészségügyi alapellátás helyzetéről – a Védőnői Szolgálat tájékoztatója

H A T Á R O Z A T

Üllés Nagyközségi Önkormányzat Képviselőtestülete áttekintette a Szegedi Tudományegyetem SZTE Szent-Györgyi Albert Klinika fenntartásában működő Üllési Védőnői Szolgálat 2025. évről szóló írásbeli tájékoztatóját és azt a melléklet szerint elfogadja.  

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesítést kap: 
1) Szegedi Tudományegyetem SZTE Szent-Györgyi Albert Klinika Védőnői Szolgálat, Szeged Tisza Lajos krt. 107. 6725
2) Kiss Ilona és Lajkóné Lovai Éva védőnők, 
3) 3.) Irattár

Nagy Attila Gyula polgármester: az I. számú háziorvosi körzet tájékoztatóját is megküldték. A doktornő nem tudott eljönni. Van-e kérdés, észrevétel? Ha van, eljuttatják hozzá írásban. Korábban szó volt egy elektromos autó töltőállomás kialakításáról a Szabadság téren. Eddig még nem tudták megcsinálni. Reméli a jövőben lehetőség lesz majd rá. 
Ha nincs kérdés, úgy javasolja a határozati javaslat- I-ben foglaltak elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 

42/2026.(III.24.) önkormányzati határozat						
Tárgy: Tájékoztató az egészségügyi alapellátás helyzetéről - az I. számú háziorvosi körzet tájékoztatója
H A T Á R O Z A T

Üllés Nagyközségi Önkormányzat Képviselőtestülete áttekintette az I. számú háziorvosi körzet 2025. évről szóló írásbeli tájékoztatóját, és azt a melléklet szerint elfogadja.  

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesítést kap:
1) Dr. Ország Orsolya háziorvos 
2) Irattár

Nagy Attila Gyula polgármester: a II. számú háziorvosi körzet tájékoztatójával kapcsolatosan van-e észrevétel, kérdés? Ez egy jóval bővebb tájékoztató. A rendelőben öten dolgoznak, van állandó helyettesítő orvos is. Nagyon jó, hogy helyben megoldott a vérvétel. 

Bezdány Zoltánné képviselő: számolgatott, hogy Mórahalmon ingyen leveszik a vért, de mire kocsival átjut az ember, addigra pénzügyileg szinte ugyanott van. Itt Üllésen időpontra kényelmesen történik a vizsgálat. 

Nagy Attila Gyula polgármester: örül, hogy annak idején sikerült elintézni, hogy Mórahalom fogadja az üllési vért. 

Dudás János PÜB elnöke: a tájékoztatóban olvasta viselkedészavaros személy 2016-ban 28, 2025-ben 68 személy volt. Szembetűnő az emelkedés. Ez a viselkedészavar már óvodában elindul és a gyermek viszi tovább a további intézményekbe. 

Bezdány Zoltánné képviselő: már bölcsődéskorú gyermeket is küldhetnek szakértői bizottsághoz. Neki az a véleménye, hogy nem kéne rásütni a gyerekre a bélyeget idejekorán, viselkedésük még kialakulhat 6-7 éves korig. A duplázódás történhet a másfajta „szülőanyag” miatt. A viselkedészavar nagy része nevelési hibákból adódik. 

Hódiné Vass Magdolna iskola tagintézmény-vezető: ők is tapasztalják, hogy először a szülőkkel kellene megtalálni a hangot és így tudnának eredményt elérni a gyermekekkel. A szülők nem fordítanak kellő figyelmet ongyermekeikre, más a gondolkodásuk. Amikor kezdett nem volt ilyen nehéz tanítani, mint most. Nagy sok az SNI-s, BTM-es „papíros” gyermek, míg 2016-ban 10 gyermek, addig 2026-ban 36 gyermek ilyen. Talán annyiban változott a helyzet, hogy a szülők nem a megbélyegzést látják, hanem a plusz fejlesztő foglalkozások hasznát. 

Gyöngyösiné Simon Mariann képviselő: az infokommunikációs eszközök megjelenése is nagy érvágás volt. 

Dudás János PÜB elnöke: a háziorvosok olyanok, mint a szaharában az oázis, ahol életben tudnak maradni. Amikor ők már nem tudnak segíteni, akkor nagy baj van. Magasabb szinteken sem az orvosokkal van a baj, hanem a rendszerrel, le vannak korlátozva, bürokratizálva, nem engedik dolgozni őket, nincsenek kifinanszírozva. Az orvosok hiába akarnak segíteni, ha megvan kötve a kezük. Túlsúlyos beteget nem lát el a rendszer, nem műtik meg tb keretben. Amennyiben a műtétet valaki kifizeti, akkor már műthető. Nagyon köszöni a háziorvosok munkáját. Természetesen helyben is történhetnek kisebb-nagyobb hibák, de ők is emberek.

Nagy Attila Gyula polgármester: kérdés, észrevétel van-e a határozati javaslat- II-ben foglaltakkal? Amennyiben nincs, úgy javasolja a határozati javaslat elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 

43/2026.(III.24.) önkormányzati határozat						
Tárgy: Tájékoztató az egészségügyi alapellátás helyzetéről - a II. számú háziorvosi körzet tájékoztatója
H A T Á R O Z A T

Üllés Nagyközségi Önkormányzat Képviselőtestülete áttekintette a II. számú háziorvosi körzet 2025. évről szóló írásbeli tájékoztatóját, és azt a melléklet szerint elfogadja.  

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesítést kap:
1) Dr. Csonka Erika háziorvos 
2)  Irattár

2)Napirend
Beszámoló a lejárt határidejű határozatok végrehajtásáról 
Előadó: Nagy Attila Gyula polgármester 
(az előterjesztés a jegyzőkönyv 4. számú melléklete)

Nagy Attila Gyula polgármester: mindenki megkapta az előterjesztést. Ebben szerepelnek azok a határozatok, amelyet a testület az előző testületi ülésen meghozott, illetve azok végrehajtása is.
Kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért, és az alábbi határozatot hozza: 

44/2026.(III.24.) önkormányzati határozat						
Tárgy: Tájékoztató lejárt határidejű képviselőtestületi határozatok végrehajtásáról

H A T Á R O Z A T

Üllés Nagyközség Képviselőtestülete a „Tájékoztató lejárt határidejű képviselőtestületi határozatok végrehajtásáról” szóló polgármesteri beszámolót áttekintette, és azt a melléklet szerint elfogadja. 

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesül:
1) Nagy Attila Gyula polgármester
2) Irattár

3.) Napirend
Üllés Nagyközségi Önkormányzat és Intézményei 2026. évi közbeszerzési terveinek jóváhagyása 
Előadó: Nagy Attila Gyula polgármester
(az előterjesztés a jegyzőkönyv 5. számú melléklete)

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének. 

Dudás János PÜB elnöke: a bizottság a közbeszerzési tervek elfogadását javasolja. 

Nagy Attila Gyula polgármester: ha új beruházás – pl. a Forráskút-Üllés kerékpárút megvalósítása elindulna - akkor módosítják a tervet. 
Kérdés, észrevétel van-e? Amennyiben nincs, úgy elsőként javasolja Üllés Nagyközségi Önkormányzat 2026. évi közbeszerzési tervének jóváhagyását, a határozati javaslatban foglaltak elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 

45/2026.(III.24.) önkormányzati határozat 
Tárgy: Üllés Nagyközségi Önkormányzat 2026. évi közbeszerzési terve

H A T Á R O Z A T

1. Üllés Nagyközségi Önkormányzat Képviselőtestülete a Üllés Nagyközségi Önkormányzat 2026. évi közbeszerzési tervét az előterjesztés 1. sz. melléklete szerint jóváhagyja. 

2. A Képviselőtestület felkéri Dr. Borbás Zsuzsanna jegyzőt, hogy a jóváhagyott 2026. évi közbeszerzési tervet a Közbeszerzési Hatóság Adatbázisában tegye közzé, illetve intézkedjen annak Üllés Nagyközségi Önkormányzat honlapján történő megjelentetéséről.

Határidő: azonnal
Felelős: Dr. Borbás Zsuzsanna
              jegyző

Erről jegyzőkönyvi kivonaton értesítést kap: 
1. Nagy Attila Gyula polgármester
2. Dr. Borbás Zsuzsanna
3. Irattár

Nagy Attila Gyula polgármester: kérdés, észrevétel van-e a Déryné Művelődési Ház és Könyvtár 2026. évi közbeszerzési tervével kapcsolatban. Amennyiben nincs, úgy javasolja a határozati javaslatban foglaltak elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 

46/2026.(III.24.) önkormányzati határozat 
Tárgy: Déryné Művelődési Ház és Könyvtár 2026. évi közbeszerzési tervének jóváhagyása 

H A T Á R O Z A T

1. Üllés Nagyközségi Önkormányzat Képviselőtestülete a Déryné Művelődési Ház és Könyvtár 2026. évi közbeszerzési tervét az előterjesztés 2. sz. melléklete szerint jóváhagyja. 

2. A Képviselőtestület felkéri Dr. Borbás Zsuzsanna jegyzőt, hogy a jóváhagyott 2026. évi közbeszerzési tervet a Közbeszerzési Hatóság Adatbázisában tegye közzé, illetve intézkedjen annak Üllés Nagyközségi Önkormányzat honlapján történő megjelentetéséről.

Határidő: azonnal
Felelős: Dr. Borbás Zsuzsanna
              jegyző

Erről jegyzőkönyvi kivonaton értesítést kap: 
1. Nagy Attila Gyula polgármester
2. Dr. Borbás Zsuzsanna jegyző
3. Meszesné Volkovics Szilvia igazgató
4. Irattár

Nagy Attila Gyula polgármester: kérdés, észrevétel van-e az Üllési Polgármesteri Hivatal 2026. évi közbeszerzési tervének kapcsolatosan? Amennyiben nincs, úgy javasolja a terv jóváhagyását, a határozati javaslatban foglaltak elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 

47/2026.(III.24.) önkormányzati határozat 
Tárgy: Üllési Polgármesteri Hivatal 2026. évi közbeszerzési tervének jóváhagyása 

H A T Á R O Z A T

1. Üllés Nagyközségi Önkormányzat Képviselőtestülete az Üllési Polgármesteri Hivatal 2026. évi közbeszerzési tervét az előterjesztés 2.sz. melléklete szerint jóváhagyja. 

2. A Képviselőtestület felkéri Dr. Borbás Zsuzsanna jegyzőt, hogy a jóváhagyott 2026. évi közbeszerzési tervet a Közbeszerzési Hatóság Adatbázisában tegye közzé, illetve intézkedjen annak Üllés Nagyközségi Önkormányzat honlapján történő megjelentetéséről.

Határidő: azonnal
Felelős: Dr. Borbás Zsuzsanna
              jegyző

Erről jegyzőkönyvi kivonaton értesítést kap: 
1. Nagy Attila Gyula polgármester
2. Dr. Borbás Zsuzsanna jegyző
3. Irattár

Nagy Attila Gyula polgármester: kérdés, észrevétel van-e a Csigabiga Óvoda és Bölcsőde 2026. évi közbeszerzési tervének kapcsolatosan? Amennyiben nincs, úgy javasolja a terv jóváhagyását, a határozati javaslatban foglaltak elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 

48/2026.(III.24.) önkormányzati határozat
Tárgy: Csigabiga Óvoda és Bölcsőde 2026. évi közbeszerzési tervének jóváhagyása 

H A T Á R O Z A T

3. Üllés Nagyközségi Önkormányzat Képviselőtestülete a Csigabiga Óvoda és Bölcsőde 2026. évi közbeszerzési tervét az előterjesztés 4. sz. melléklete szerint jóváhagyja. 

4. A Képviselőtestület felkéri Dr. Borbás Zsuzsanna jegyzőt, hogy a jóváhagyott 2026. évi közbeszerzési tervet a Közbeszerzési Hatóság Adatbázisában tegye közzé, illetve intézkedjen annak Üllés Nagyközségi Önkormányzat honlapján történő megjelentetéséről.


Határidő: azonnal
Felelős: Dr. Borbás Zsuzsanna
              jegyző

Erről jegyzőkönyvi kivonaton értesítést kap: 
1. Nagy Attila Gyula polgármester
2. Dr. Borbás Zsuzsanna jegyző
3. Husztáné Rózsa Krisztina főigazgató
4. Irattár

Nagy Attila Gyula polgármester: kérdés, észrevétel van- az Üllési Önkormányzati Konyha 2026. évi közbeszerzési tervének kapcsolatosan? Amennyiben nincs, úgy javasolja a terv jóváhagyását, a határozati javaslatban foglaltak elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza: 

49/2026.(III.24.) önkormányzati határozat 
Tárgy: Üllési Önkormányzati Konyha 2026. évi közbeszerzési tervének jóváhagyása 

H A T Á R O Z A T

1. Üllés Nagyközségi Önkormányzat Képviselőtestülete az Üllési Önkormányzati Konyha 2026. évi közbeszerzési tervét az előterjesztés 5. sz. melléklete szerint jóváhagyja. 

2. A Képviselőtestület felkéri Dr. Borbás Zsuzsanna jegyzőt, hogy a jóváhagyott 2026. évi közbeszerzési tervet a Közbeszerzési Hatóság Adatbázisában tegye közzé, illetve intézkedjen annak Üllés Nagyközségi Önkormányzat honlapján történő megjelentetéséről.

Határidő: azonnal
Felelős: Dr. Borbás Zsuzsanna
              jegyző

Erről jegyzőkönyvi kivonaton értesítést kap: 
1. Nagy Attila Gyula polgármester
2. Dr. Borbás Zsuzsanna jegyző
3. Kocsis Beáta intézményvezető
4. Irattár

4.) Napirend
Döntés a településrendezési szerződés elfogadásáról és a Településrendezési Terv módosításának elindításáról
Előadó: Nagy Attila Gyula polgármester
(az előterjesztés a jegyzőkönyv 6. számú melléklete)

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének. 

Dudás János PÜB elnöke: a bizottság az előterjesztésben foglaltak elfogadását javasolja. 

Nagy Attila Gyula polgármester: az előterjesztés egy napelemes kiserőmű elkészítésével kapcsolatos, mely rendezési terv módosítását vonja maga után. A kérelmező, Farkasné Szögi Mónika, a tervmódosítás költségeit vállalja. A tervet kétévente kell felülvizsgálni, mely iszonyú drága. Ha időközben újabb módosítási kérés jön vállalkozóktól, cégektől, módosítják, de a költségeket a kérelmezőnek kell megfizetnie.

Dr. Borbás Zsuzsanna jegyző: hatályban van egy kormányrendelet, mely 2027. június 30-ig kötelezően előírja az önkormányzatok számára új településfejlesztési koncepció, illetve településtervek, dokumentumok elkészítését – melyek jelenlegi árakon számítva kb. 15 millió Ft-ba is kerülhetnek.    

Nagy Attila Gyula polgármester: a dokumentumok elkészítésével nem kell annyira sietni. Drága, illetve csak azért, hogy a polcon álljanak, nincs értelme. Van központi és helyi szabályozórendszerük, ez alapján tudnak működni. Az önkormányzatokat nem lehet arra kényszeríteni, hogy egy ilyen szigorú gazdálkodási keretben ennyi pénzért készíttessék el a fenti dokumentumokat.
Kérdés, észrevétel van-e? Amennyiben nincs, úgy javasolja a határozati javaslatban foglaltak elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 

50/2026.(III.24.) önkormányzati határozat 
Tárgy: Döntés a településrendezési szerződés elfogadásáról és a Településrendezési Terv módosításának elindításáról
H A T Á R O Z A T

1. Üllés Nagyközségi Önkormányzat Képviselő-testülete akként határoz, hogy Üllés Helyi Építési Szabályzatáról szóló 5/2021. (IV. 14.) önkormányzati rendelete (a továbbiakban: HÉSZ) felülvizsgálata kapcsán a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet előírásai alapján jóváhagyja a Berkecz Balázs önkormányzati főépítész által a HÉSZ felülvizsgálata vonatkozásában 2026. március 23-án készített főépítészi nyilatkozatot a telepítési tanulmányterv és a településrendezési szerződés vonatkozásában.

1. A Képviselő-testület úgy dönt, hogy kiemelt önkormányzati fejlesztési területté minősíti az Üllés 041/77 és 041/78 helyrajzi számú ingatlanokat magában foglaló telektömböt, továbbá erre a területre vonatkozóan a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Kormányrendelet alapján a hatályos településrendezési terv módosítása érdekében egyszerűsített egyeztetési eljárás elindítását elhatározza.

1. A Képviselő-testület a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet előírásai alapján jóváhagyja a Berkecz Balázs önkormányzati főépítész által a településrendezési terv egyszerűsített eljárásban történő felülvizsgálata vonatkozásában 2026. március 23-án készített főépítészi feljegyzést.

1. A Képviselő-testület felhatalmazza a község Polgármesterét arra, hogy az ügyben szükséges további tárgyalásokat és egyeztetéseket folytassa le, a településrendezési szerződést a Farkasné Szögi Mónika által meghatalmazott HungaroSun Bt.-vel kösse meg.

Határidő: azonnal
Felelős: Nagy Attila Gyula polgármester

Erről jegyzőkönyvi kivonaton értesítést kap: 
1. Nagy Attila Gyula polgármester
1. Dr. Borbás Zsuzsanna jegyző
1. Fáncsik Judit pénzügyi-gazdálkodási csoportvezető
1. Czékus Péter műszaki előadó
1. Farkasné Szögi Mónika kérelmező
1. HungaroSun Bt.
1. Irattár

Nagy Attila Gyula polgármester: tájékoztatja a jelenlévőket, hogy a főút felújítása projekt jól halad. A vállalt határidő június eleje, de az valószínű hamarabb készül majd el. A közlekedésben gondot okoz a fejlesztés, éppen ezért hívta össze a kivitelezésben részt vevőket, a Közútkezelő Kht, Délút Kht vezetőit és az iskola tagintézmény-vezetőjét – hogyan lehetne az iskola előtt rész közlekedését biztonságosabbá tenni. Kérte a polgárőrök segítségét is, akik sokkal többször fognak ott reggelente szolgálatot teljesíteni. Az iskola előtt terelőszigetes gyalogátkelő lesz, de még 1 hónap mire az elkészül. Szerencse, hogy az 1 hónapból kb. 2 hét tavaszi szünet lesz. Fokozott figyelmet kér az autósoktól, de a gyermekektől is. Az óvoda előtti zebra később fog elkészülni, más támogatásból. A Versenyképes Járások Program keretében be lett adva pályázat szociális célokra – működési felhasználásra, illetve a konyhánál a villamoshálózat fejlesztésére. A magyar-szerb pályázatot befogadták, jó értékelést kapott. Ha minden összejön a következő negyedévben megkapják a pozitív értesítést és ősszel elindulhat a közbeszerzés és ezt követően a megvalósítás. 

Bezdány Zoltánné képviselő: ki a szerb partner? 

Nagy Attila Gyula polgármester: Magyarkanizsa. A projektben helyet kap a szőlészet, borászat, lesznek rendezvények is. A művelődési ház ezzel a pályázattal látványos átalakuláson megy keresztül. A kádár műhely teljes felújítására is van bent pályázatuk, várhatóan nyerni fog az is. 

Bezdány Zoltánné képviselő: ő pl. a népdalkörre is gondolt, határon túli kapcsolódás kapcsán.

Nagy Attila Gyula polgármester: igen lehet még tervezni. 

Dr. Borbás Zsuzsanna jegyző: április 12-én lesz az országgyűlési képviselő választás lesz. Az iskola megközelítése, a parkolás megoldott lesz-e aznap? 

Nagy Attila Gyula polgármester: a polgárőröket meg fogja kérni, segítsék a közlekedést. 

Hódiné Vass Magdolna iskola tagintézmény-vezető: az iskolába való bejutás az iskola hátsó udvarán keresztül is megoldott. A lift is rendelkezésre áll a mozgásában korlátozottaknak. 

Bezdány Zoltánné képviselő: óvónők és szülők jelezték neki, hogy az óvodánál ne legyen magas az útpadka. 

Nagy Attila Gyula polgármester: nem lesz, fehér kavicsos murvával lesz összekapcsolva az út és a padka. 

Juhász Attila alpolgármester: elektromos kiskocsisok neki is jelezték, hogy a közlekedésük a magasabb padkával akadályozott lesz. 

Nagy Attila Gyula polgármester: az útpadka magasságát rendezik mindenhol.

Juhász Attila alpolgármester: sajnálatos gyermekbaleset történt az iskola előtt. Beszélt a polgárőr egyesület vezetőjével az iskola előtti biztonságos közlekedés biztosítására, legalább reggelente, addig, amíg a terelőszigetek el nem készülnek. 

Dudás János PÜB elnöke: az Erdei Iskola-Siposmalom közötti kerékpárút mellett ültetett fák kipusztultak. Újra kellene ültetni, tudomása szerint 3 év garancia van a fákra. Megfelelő mélységű ültetéssel, megfelelő nagyságú és fajtájú fákkal, iszapolással nagyobb esélye lenne a növényeknek a túlélésre. 

Meszesné Volkovics Szilvia képviselő: a házuk előtt parkolnak a buszok. A sofőrök már hajnali 4-kor már melegítik a járműveket, nem tudnak aludni. Kéri, hogy a parkolás megfelelő távolságban történjen a lakóházaktól. 

Bezdány Zoltánné képviselő: ismételten jelezték neki, hogy még mindig nem történt intézkedés Czakó Sándorék előtti mély árok mellé védőkorlát kihelyezésére. 

Nagy Attila Gyula polgármester: kérdés, észrevétel van-e? Amennyiben nincs, úgy megköszöni a részvételt és a nyílt ülést 16 óra 17 perckor bezárja. 

K.m.f.

Nagy Attila Gyula                                                                                Dr. Borbás Zsuzsanna
      polgármester                                                                                                     jegyző

